
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 1T/12/2026 8826010089 14. 05. 2026 JUDr. Štefan Veliký ECLI:SK:OSVT:2026:8826010089.1
TRESTNÝ ROZKAZ V MENE SLOVENSKEJ REPUBLIKY Okresný súd Vranov nad Topľou, samosudcom JUDr. Štefanom Velikým, dňa 11. mája 2026 podľa § 353 Trestného poriadku, takto rozhodol: Obvinený: A. B., nar. XX.XX.XXXX vo C. D. E., trvale bytom F. XXX, G. C. D. E., uznáva
sa
za
vinného, že
dňa 21.11.2025 približne v čase o 06:53 hod. viedol osobné motorové vozidlo značky Volkswagen, šedej farby s EČV: H. po štátnej ceste 1/18 na 250,644 v Hanušovciach nad Topľou, v smere od centra mesta na mesto Prešov, kde počas vedenia vozidla sa nevenoval dostatočne vedeniu vozidla a nesledoval situáciu v cestnej premávke, pričom si nevšimol na priechode pre chodcov chodkyňu a nedal prednosť chodkyni, ktorá vstúpila na vozovku a prechádzala cez priechod pre chodcov z ľavej strany doprava z pohľadu vodiča vozidla, pričom narazil do chodkyne svojou prednou časťou vozidla v strede jazdného pruhu, v ktorom jazdil, porušiac tak ustanovenia § 4 ods. 1 písm. c), § 4 ods. 1 písm. f), 137/2 písm. c), t) zák. NR SR č. 8/2009 Z. z. o cestnej premávke a o zmene a doplnení niektorých zákonov, pričom pri dopravnej nehode chodkyňa C. E. utrpela zranenia a to kompresívna zlomenina tela stavca Th 11 a tržnozhmoždená rana pravého lakťa s predpokladanou dobou liečenia v trvaní cca 16 týždňov, t.j. 112 dní teda inému z nedbanlivosti spôsobil ťažkú ujmu na zdraví a spáchal čin závažnejším spôsobom konania porušením dôležitej povinnosti uloženej mu podľa zákona čím
spáchal
prečin ublíženia na zdraví podľa § 157 ods. 1, ods. 2 písm. a ) Trestného zákona s poukazom na § 138 písm. h) Trestného zákona za to mu súd ukladá: Podľa § 157 ods. 1, ods. 2 písm. a) Trestného zákona, § 54 Trestného zákona trest povinnej práce vo výmere 200 ( dvesto ) hodín.
Podľa § 61 ods. 1, ods. 2 Trestného zákona trest zákazu činnosti vedenia motorových vozidiel všetkých druhov vo výmere 18 ( osemnásť ) mesiacov. Podľa § 288 odsek 1 Trestného poriadku poškodenú menom C. E., nar. XX.XX.XXXX, trvale bytom I. XXX/X, XXX XX J. D. E., s uplatneným nárokom na náhradu škody odkazuje na civilný proces. Podľa § 288 odsek 1 Trestného poriadku poškodenú obchodným menom K. F. A., L., so sídlom M. XX, XXX XX H., IČO: XX XXX XXX, s uplatneným nárokom na náhradu škody odkazuje na civilný proces. Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Vranov nad Topľou, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a sudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

